नीला दानव तारा
खगोलशास्त्र में नीला दानव (blue giant) ऐसा गरम तारा होता है जो III (दानव तारा) या II (चमकीला दानव तारा) श्रेणी की तेजस्विता रखता है। मानक हर्ट्जस्प्रंग-रसेल आरेख में यह तारे मुख्य अनुक्रम तारों से ऊपर और दाएँ में श्रेणीकृत होते हैं। नीले दानव तारे लाल दानव तारों से कई कम संख्या में पाए जाते हैं क्योंकि यह अधिक भीमकाय तारों से विकसित होते हैं जो कम ही होते हैं और अपने विकास क्रम में नीले दानव वाली स्थिति में कम काल के लिए ही रहते हैं।